Osnovna škola

Banova Jaruga

***ELEMENTI I KRITERIJI PRAĆENJA I OCJENJIVANJA***

***ODGOJNO-OBRAZOVNIH POSTIGNUĆA UČENIKA***

***1. razred***

**2018./2019.**

***HRVATSKI JEZIK***

U 1. polugodištu provodi se opisno praćenje i vrednovanje učenikovog napretka u svim predmetima.

# POČETNO ČITANJE I PISANJE

# JEZIK

# KNJIŽEVNOST

# LEKTIRA

# JEZIČNO IZRAŽAVANJE

##  a) Usmeno

##  b) Pisano

##  c) Čitanje

# MEDIJSKA KULTURA

# DOMAĆI URADAK

# 1. POČETNO ČITANJE I PISANJE – provodi se cijele školske godine; opisno praćenje

Pripremno razdoblje PČIP- učenici globalno čitaju i pamte slike riječi; otkrivaju smisao pročitanih skupova riječi i rečenica; usvajaju glasovnu analizu i sintezu; stvaraju rimu na zadani poticaj; rastavljaju rečenice na riječi;

**PČIP** – učenici usvajaju tiskana slova i povezuju ih s glasom; otkrivaju značenje riječi; čitaju globalno i analitičko-sintetički, usvajaju abecedu; velika i mala tiskana slova; pišu riječi i rečenice velikim tiskanim slovima u 1. polugodištu. U 2. polugodištu usvajaju latinično pismo; pravilno pišu slova riječi i rečenice pisanim slovima.

# 2. JEZIK

***- odličan 5:***

Učenik/učenica s lakoćom pamti i s potpunim razumijevanjem usvaja nove sadržaje.

Sposoban/sposobna je samostalno zaključivati i izvodititi pravla. Usvojeno znanje svakodnevno

prikladno i točno primjenjuje u samostalnoj usmenoj i pisanoj komunikaciji.

Razlučuje bitno od nebitnoga, uočava ključne pojmove i pokazuje sklonost kreativnom korištenju

stečenog znanja. Aktivno sudjeluje u svim oblicima rada.Programski sadržaji usvojeni u cijelosti na

najvišoj razini.

***- vrlo dobar 4:***

Učenik/učenica jezične sadržaje usvaja s razumijevanjem i gotovo u potpunosti. Uz poticaj istražuje

jezične pojave i izvodi jezična pravila koja, uglavnom, uspješno primjenjuje u samostalnom pisanom i

usmenom izražavanju. Aktivno sudjeluje u radu.

***- dobar 3:***

Sadržaji iz jezika su većim djelom usvojeni, ali ne u potpunosti i s razumijevanjem. Pravilo o pisanju

velikog početnog slova razumije, ali ga ne primjenjuje u samostalnom pisanju. U samostalnom radu

često griješi, ali uočava svoje pogreške. Interes je nestalan i neujednačen. Potrebni su poticaj i povre-mena pomoć učitelja.

***- dovoljan 2:***

Sadržaji iz jezika su djelomično usvojeni, sa slabim razumijevanjem, manjkavom mogućnošću reprodukcije i površnom primjenom uz nerazumijevanje zakonitosti. Učenik/učenica često griješi i ne uočava svoje pogreške. Potrebna je stalna pomoć, poticaj i nadzor u radu.

***- nedovoljan 1:***

Sadržaji iz jezika uglavnom nisu usvojeni, ne prepoznaje jezične pojave i nema razvijeno gramatičko

mišljenje. Ne primjenjuje većinu pravopisnih pravila. Sudjelovanje u radu je pasivno, ne pokazuje

interes za rad.

# 3. KNJIŽEVNOST

# *- odličan 5:*

Učenik/učenica prepoznaje i točno imenuje vrstu književnog djela.

Usvaja sve nove književnoteorijske pojmove i s lakoćom ih prepoznaje u tekstu.

Izvrsno uočava i prepoznaje tematski sadržaj i odnose među likovima, te uspješno određuje njihove etičke osobine. Ističe se aktivnim sudjelovanjem u interpretaciji novih književnih tekstova izražavajući svoje osjećaje i raspoloženje. Programski sadržaji usvojeni u cijelosti na najvišoj razini.

- ***vrlo dobar 4:***

Učenik/učenica usvaja književnoteorijske pojmove i prepoznaje ih u tekstu.

Prepoznaje tematske sadržaje, određuje likove i uspješno karakterizira likove i određuje njihove etičke

osobine. Redovito sudjeluje u interpretaciji književnih tekstova te uspješno izražava svoje osjećaje i

raspoloženje.

***- dobar 3:***

Učenik/učenica prepoznaje i imenuje samo neke vrste književnih djela.

Književnoteorijske pojmove usvaja na razini reproduciranja, ali ih u tekstu samo povremeno samostalno

uočava. U pročitanom tekstu određuje likove, ali se u interpretaciju uključuje povemeno i na poticaj.

***- dovoljan 2:***

Učenik/učenica pokazuje nesigurnost u prepoznavanju i imenovanju književnih vrsta.

Teško usvaja književnoteorijske pojmove i otežano ih prepoznaje na primjerima.

Naučene nastavne sadržaje reproducira bez razumijevanja i kratkoročno ih pamti.

U interpretaciji književnih tekstova samo povremeno sudjeluje.

***- nedovoljan 1:***

Učenik/učenica ne prepoznaje i ne imenuje većinu književnih vrsta. Književnoteorijske pojmove ne

razumije i ne usvaja. Ne pokazuje interes za interpretaciji književnih tekstova i pasivno se odnosi prema

svim aktivnostima.

# 4. LEKTIRA

**pročitati 4 lektirna djela sa zadanog popisa,** od toga obvezno ***Jacob i Wilhelm Grimm: Bajke (izbor)***

***- odličan 5:***

Učenik/učenica pokazuje velik interes za samostalno čitanje. Rado čita i više djela nego što je zadano. Aktivno sudjeluje u interpretaciji i ističe se u otkrivanju poruka i karakterizaciji likova.

***- vrlo dobar 4:***

Redovito čita propisanu lektiru poštujući zadane rokove. Sudjeluje u interpretaciji i uspješno prepoznaje poruku i određuje likove u pročitanom djelu.

***- dobar 3:***

Lektiru pročita većim dijelom samostalno, ali često uz pomoć članova obitelji. Pročitano djelo interpretira uz pomoć učitelja. Teže izražava osjećaj i doživljaj.

***- dovoljan 2:***

Učenik/učenica pročita manji broj zadanih djela i ne pokazuje interes za samostalno čitanje. Sposobnosti primanja i razumijevanja pročitanog djela su slabo razvijene. Neke vrijednosti djela uočava uz pomoć učitelja.

***- nedovoljan 1:***

Učenik/učenica ne pokazuje interes za samostalno čitanje i uglavnom ne pročita propisana lektirna djela, ne vodi dnevnik čitanja. Samostalno pročitano djelo ne razumije i teže sudjeluje u interpretaciji. Neke vrijednosti djela uočava samo uz pomoć učitelja.

# 5. JEZIČNO IZRAŽAVANJE

**a) USMENO**

***- odličan 5:***

Učenik/učenica pravilno artikulira glasove, pravilno naglašava riječi i rečenice. S lakoćom i vrlo

uspješno samostalno pripovijeda prema poticaju. Aktivan rječnik izrazito bogat. Poštuje pravila

pristojnoga komuniciranja. Samostalno oblikuje pitanja i odgovore.

***- vrlo dobar 4:***

Učenik/učenica ima bogat aktivan rječnik. Uspješno pripovijeda prema poticaju. Sluša sugovornika i

uspješno komunicira, postavljajući pitanja i oblikujući odgovore. Uglavnom pravilno artikulira

sve glasove, pravilno naglašava riječi i rečenice.

***- dobar 3:***

Učenik/učenica griješi u izgovoru pojedinih glasova i naglašavanju riječi. Usmeno se izražava na

prosječnoj razini. Pripovijeda uz pomoć učitelja i rjeđe sudjeluje u govornim vježbama. Uporabljuje

nestandardne riječi. Rječnik pasivan i siromašan.

***- dovoljan 2:***

Aktivan rječnik vrlo siromašan. Često griješi u izgovorui glasova i naglašavanju riječi. Teško se

usmeno izražava i rijetko sudjeluje u govornim vježbama. Uz pomoć oblikuje govorne poruke,

pitanja i odgovore.

***- nedovoljan 1:***

Učenik/učenica netočno i nepravilno izgovara glasove i riječi. Aktivan rječnik izrazito siromašan.

Teško se izražava i služi se neknjiževnim riječima. Ne sudjeluje u govornim vježbama.

## b) PISANO

***- odličan 5:***

Učenik/učenica uspješno piše po diktatu, odgovara na pitanja cjelovitom rečenicom jasno i točno. U stvaralačkom pisanom izražavanju logično slijedi misli, pravilno formulira rečenice. Uspješno sastavlja rečenice od zadanog niza riječi, dopunjava rečenice, samostalno i točno odgovara na pitanja. Ističe se kreativnošću i maštovitošću. Slušanjem određuje rečenične granice i piše uredno, čitljivim rukopisom, pravopisno i gramatički točno.

***- vrlo dobar 4:***

Usvojenost pravopisnih i gramatičkih sadržaja na visokoj razini. Učenik/učenica uspješno piše po diktatu uz samo povremene pogreške. Samostalno formulira rečenice, dopunjava ih riječima ili sastavlja od zadanog niza riječi. Rukopis je uredan i čitak.

***- dobar 3:***

Interes za pisanje je nestalan i neujednačen. Vidljiva je djelomična usvojenost pravopisne i grama-tičke norme. Višesložne riječi teže piše po diktatu. Rečenice sastavlja i dopunjava uz pomoć učitelja.

Potreban je nadzor i poticaj. Vježbati pravilno pisati određena slova i riječi u kojima se pojavljuju glasovi č, ć, dž, đ, ije/je. Rukopis je povremeno neuredan i nečitak.

***- dovoljan 2:***

Pri pisanju čini veće pravopisne i gramatičke pogreške. Ne razlikuje č i ć, nepravilno piše riječi u kojima se pojavljuju dž, đ, ije/je. Teško usvaja pojedina slova. Rukopis je neuredan i nečitak. Jednostavne riječi i kratke rečenice piše po diktatu uz dosta pogrešaka. Potrebna je stalna pomoć.

***- nedovoljan 1:***

Pri pisanju čini veće pravopisne i gramatičke pogreške. Ne razlikuje č i ć, nepravilno piše riječi u kojima se pojavljuju dž, đ, ije/je. Nije usvojio/usvojila sva slova. Rukopis je neuredan i nečitak.

Ne može pisati po diktatu. U radu nije samostalan/samostalna i potrebna je stalna pomoć.

|  |
| --- |
| **Preporučeni kriterij za P I S A N E P R O V J E R E** |
| ***Napomena:*** *Moguća su odstupanja u postotcima i ocjenjivanju zbog broja bodova i sastava razrednog odjela.* |
| **odličan (5 )** | **vrlo dobar (4)** | **dobar ( 3 )** | **dovoljan ( 2 )** | **nedovoljan ( 1 )** |
| **90 % - 100 %** | **80 % – 89 %** | **61 % - 79 %** | **51 % - 60%** | **0 % - 50 %** |

|  |
| --- |
| **PREPORUČENI KRITERIJ ZA D I K T A T E** |
| ***Napomena:*** *Moguća su odstupanja – ovisno o broju riječi/rečenica u diktatu te eventualnom osobnom*  *napretku pojedinog učenika/učenice u odnosu na prijašnje znanje.* |
| **odličan (5 )** | **vrlo dobar (4)** | **dobar ( 3 )** | **dovoljan ( 2 )** | **nedovoljan ( 1 )** |
| **bez pogreške** | **1 - 2 pogreške** | **3 – 5 pogrešaka** | **6 – 8 pogrešaka** | **više od 8 pogrešaka** |

## c) ČITANJE

 ***- odličan 5:***

 Čita razgovjetno i točno, poštujući rečenične znakove te uspješno intonacijski oblikuje izgovornu

 cjelinu. U potpunosti razumije samostalno pročitan tekst. Pokazuje izrazit interes za čitanje i rado čita

 i više od zadanog. Brzo i lako memorira tekstove kraćih pjesama.

 ***- vrlo dobar 4:***

 Čita uglavnom točno poštujući interpunkcijske znakove. Razumije samostalno pročitan tekst.

 Kraće pjesme lako memorira i uglavnom točno recitira.

 ***- dobar 3:***

 Potrebno je razvijati interes za samostalno čitanje. Čita sporo i nesigurno, ali uglavnom točno. Voditi

 računa o rečeničnim znakovima. Pri recitiranju pjesme povremeno griješi i zamjenjuje redoslijed

 strofa ili stihova.

 ***- dovoljan 2:***

 Čita sporo, nesigurno i povremeno „napamet“. Griješi u izgovoru pojedinih glasova i višesložnih

 riječi. Pročitan tekst djelomično razumije. Kraće pjesme teže memorira i recitira uz pomoć. Potrebna je pomoć i poticaj.

 ***- nedovoljan 1:***

 Tehnika čitanja nedovoljno razvijena. Interes za čitanje ne javlja se ni na poticaj učitelja.Čita sporo i s velikim i čestim pogreškama. Tekstove često „čita“ napamet. Ne razumije pročitano. Povremeno memorira kraću pjesmu, ali često zamjenjuje redoslijed strofa i stihova. Potrebna je stalna pomoć i nadzor.

**6. MEDIJSKA KULTURA**

***- odličan 5:***

Učenik/učenica s lakoćom usvaja ključne pojmove te ih primjereno povezuje na konkretnim primjerima.Rado glumi i improvizira. Uspješno oživljava scensku lutku gdje do izražaja dolaze mašta i kreativnost Razlikuje knjižnicu od knjižare. Posuđuje, čuva i vraća knjige iz knjižnice. U potpunosti usvojio kulturu ponašanja u kazalištu, kinu i knjižnici..

***- vrlo dobar 4:***

Uspješno usvaja ključne pojmove iz medijske kulture te ih primjereno povezuje na konkretnim primjerima. Na poticaj sudjeluje u scenskim igrama. Razlikuje knjižnicu od knjižare.Posuđuje, čuva i vraća knjige iz knjižnice. Usvojio kulturu ponašanja u kazalištu, kinu i knjižnici.

- ***dobar 3:***

 Ključni pojmovi su djelomično usvojeni. Na poticaj se uključuje u raspravu i komentare o filmu, kazališnoj predstavi.Povremeno se uključuje u scenske igre i improvizacije. Nesiguran i u razlikovanju knjižnice od knjižare. Posuđuje knjige, ali kasni s vraćanjem u knjižnicu. Kultura ponašanja u kazalištu, kinu ili knjižnici je na prosječnoj razini.

 - ***dovoljan 2:***

 Prepoznaje samo elementarne pojmove. Interes i aktivnost na niskoj razini. Ne razlikuje film od predstave. Uz stalan poticaj uključi se u analizu filma i likova. Razlikuje knjižnice od knjižare tek uz puno dodatnih objašnjenja učitelja. Ponekad posudi knjigu iz knjižnice, ali onda kasni s vraćanjem. Kultura ponašanja u kazalištu, kinu ili knjižnici na minimalnoj razini.

 - ***nedovoljan 1:***

 Ključni pojmovi nisu usvojeni. Ne prihvaća motivaciju i poticaj. Ne želi sudjelovati u aktivnostima u nastavi medijske kulture te svjesno ometa rad i aktivnosti ostalih učenika. Ne razlikuje lutkarski od crtanog filma. Ne razumije sadržaj filma. Ne razlikuje knjižnicu od knjižare. Ne posuđuje knjige u knjižnici. Nema kulture ponašanja u kazalištu, kinu ili knjižnici.

# 7. DOMAĆI URADAK

***- odličan 5:***

Domaće zadaće piše redovito, samostalno, izrazito uredno i točno.Često samoinicijativno uradi više od zadanog.

***- vrlo dobar 4:***

 Domaće zadaće piše redovito i samostalno. Povremeno s malo pogrešaka i neuredno.

 - ***dobar 3:***

 Povremeno zaboravlja napisati ili donijeti zadaću. Zbog površnog pristupa obvezama u napisanim zadaćama ima pogrešaka.

 - ***dovoljan2:***

 Domaće zadaće vrlo rijetko napiše. Često su neuredne i s puno pogrešaka.

 - ***nedovoljan1*:**

 Uglavnom ne piše domaće zadaće. Zadaće su neuredne i s puno pogrešaka.

**ISPRAVAK OCJENE:**

- učenici koji su dobili negativnu ocjenu iz pojedinog područja ispravljaju je u dogovoru s učiteljicom, nakon dopunske nastave te ponavljanja i vježbanja.

**ZAKLJUČIVANJE OCJENA:**

- iz svakog pojedinog područja "zaključujemo" ocjenu i iz njih izvodimo jednu zaključnu ocjenu za predmet Hrvatski jezik.

- važnost ocjena po elementima je ovakva:

**- početno čitanje- 20%**

**- hrvatski jezik- 20%**

**- književnost- 20%**

**- lektira - 5%**

**- jezično izražavanje i stvaranje: usmeno 10%, pisano 15%**

**- medijska kultura- 5%**

**- domaći uradak- 5%**

# MATEMATIKA

U 1. polugodištu provodi se **opisno praćenje i vrednovanje** učenikovog napretka u svim predmetima.

1. **USMENO**
2. **PISANO**
3. **DOMAĆI URADAK**

|  |  |
| --- | --- |
| **USMENO PROVJERAVANJE** | **PISANA PROVJERA** |
|  OCJENA | OBRAZLOŽENJE |
| odličan (5) | izrazito točno, brzo, temeljito, logično, argumentirano |  |
| vrlo dobar (4) | točno, temeljito, logično, s razumijevanjem |  |
| dobar (3) | djelomično logično i točno |  |
| dovoljan (2) | nepotpuno, površno i s pogreškama |  |
| nedovoljan (1) | nelogično i bez razumijevanja |  |

***odličan 5:***

Lako i brzo usvaja sadržaje na najvišem stupnju u kvaliteti znanja. Točno, brzo i samostalno rješava logički zahtjevnije zadatke, Temeljito i logički povezuje i obrazlaže matematičke pojmove i zakonitosti.

***vrlo dobar 4:***

Nastavni sadržaji u većoj mjeri usvojeni. Umjereno brzo, samostalno i točno rješava zadatke. Zahtjevnije problemske situacije rješava uz poticaj i povremenu pomoć učitelja.

***dobar 3:***

Sadržaje usvaja na stupnju reprodukcije. Matematičke zakonitosti poznaje, ali ih samo djelomično obrazlaže i primjenjuje. Zadatke rješava polako, često uz učiteljevu pomoć.

***dovoljan 2:***

Sadržaje usvojeni površno i s nepotpunim razumijevanjem. Zadatke rješava polako, nesigurno i uz pomoć učitelja. Obrazlaže nepotpuno, površno i s pogreškama. Matematičke pojmove ne povezuje logički.

***nedovoljan 1:***

Nastavni sadržaji nisu usvojeni. Kvantiteta i kvaliteta znanja je nedostatna za praktičnu primjenu i nadogradnju.

Zadatke ne može riješiti ni uz pomoć učitelja. Obrazlaže nesuvislo i bez razumijevanja. Ne poznaje i ne primjenjuje osnovne matem. zakonitosti i pojmove.

**DOMAĆI URADAK**

***odličan 5:***

Zadaće piše redovito, izrazito uredno i točno.Sve zadatke samostalno obrazlaže s razumijevanjem.

 ***vrlo dobar 4:***

Zadaće piše uglavnom redovito. Točne su i uredne. Ponekad ne zna obrazložiti točno riješen zadatak

***dobar 3:***

Zadaće piše redovito, ali ne posvećuje veću pozornost točnosti i urednosti. Ne snalazi se u obrazlaganju riješenih zadataka.

***dovoljan 2:***

Zadaće su neredovite, neuredne, često i netočne. Nije u stanju obrazložiti riješeni zadatak.

***nedovoljan 1:***

Zadaće neredovite, učestalo površne, neuredne i netočne. Nije u stanju ponoviti riješeni zadatak niti

obrazložiti napisano.

**ISPRAVAK OCJENE:**

- učenici koji su dobili negativnu ocjenu ispravljaju je u dogovoru s učiteljicom, nakon dopunske nastave te ponavljanja i vježbanja.

**ZAKLJUČIVANJE OCJENA:**

- zaključna ocjena na kraju nastavne godine, odraz je cjelokupnih odgojno-obrazovnih postigunća tijekom školske godine.

- zaključna ocjena zaključuje se nakon donošenja ocjene za svaki element ocjenjivanja zasebno, a zatim množenjem sa određenim postotkom ovako:

**- usmena provjera- 45%**

**- pisana provjera- 50%**

**- domaći uradak- 5%**

- kod granične vrijednosti prilikom izračunavanja zaključne ocjene veliku važnost imaju bilješke o radu i napredovanju, te zalaganju i odnosu prema radu. Učenik ima jednom pravo odgovarati za veću zaključnu ocjenu.

# PRIRODA I DRUŠTVO

U 1. polugodištu provodi se **opisno praćenje i vrednovanje** učenikovog napretka u svim predmetima.

1. ***USMENO***
2. ***PISANO***
3. ***PRAKTIČNI RAD***
4. ***DOMAĆI URADAK***

|  |  |
| --- | --- |
| **USMENO PROVJERAVANJE** | **PISANA PROVJERA** |
|  OCJENA | OBRAZLOŽENJE |
| **odličan (5)** | izrazito točno, brzo, temeljito, logično, argumentirano |  |
| **vrlo dobar (4)** | točno, temeljito, logično, s razumijevanjem |  |
| **dobar (3)** | djelomično logično i točno |  |
| **dovoljan (2)** | nepotpuno, površno i s pogreškama |  |
| **nedovoljan (1)** | nelogično i bez razumijevanja |  |

**USMENO** – poznavanje, razumijevanje i povezivanje sadržaja

***odličan (5):***

Nastavni sadržaji su usvojeni u cijelosti. Lako i brzo usvaja znanja o bitnim pojavama i procesima u prirodi.

Kritički promatra, logički povezuje i pomoću ključnih pojmova samostalno izlaže sadržaje.Temeljito i točno promatra i opisuje (riječima i crtežom) ključne značajke promatranog procesa, objekta ili pojave. Potkrepljuje spoznaje podatcima iz drugih izvora znanja i iz vlastitog iskustva. Praktično primjenjuje stečena znanja u svakodnevnom životu. Pokazuje izrazit interes za predmet. Samostalno proširuje i produbljuje znanje.

Aktivno sudjeluje u svim nastavnim situacijama.

***vrlo dobar (4):***

Sadržaje usvaja bez većeg napora na stupnju operativnog znanja. Razumije i uglavnom samostalno obrazlaže bitne pojave i procese u prirodi. Točno, umjereno brzo i samostalno rješava zadatke te uočava i obrazlaže uzročno-posljedične veze. Primjenjuje znanje umjereno brzo, točno i bez pomoći učitelja. Samostalno prikuplja podatke iz različitih izvora. Uglavnom točno promatra i opisuje (riječima i crtežom) ključne značajke promatranog procesa, objekta ili pojave. Samostalno obrazlaže, uspoređuje i uglavnom potkrepljuje vlastitim primjerima..

Sigurno vlada znanjem i primjenjuje ga u novim situacijama. Brine o kvaliteti svog uratka. Pokazuje interes za predmet, često aktivno sudjeluje u svim nastavnim situacijama. Savjesno i redovito izvršava zadatke.

***dobar (3):***

Sadržaji usvojeni na prosječnoj razini (stupanj reprodukcije). Uglavnom reproducira temeljne pojmove, razumije gradivo, ali ga ne zna primijeniti, niti obrazložiti primjerima. Primjenjuje znanje na jednostavnim primjerima uz učiteljevu pomoć i vođenje. Izražava nesigurnost pri objašnjavanju činjenica i pojmova. Teže se snalazi u promatranju i opisivanju (riječima i crtežom) ključnih značajki promatranog procesa, objekta ili pojave. Pokazuje osrednji interes za predmet. Aktivnost i interes variraju.

***dovoljan (2):***

Sadržaje usvaja otežano na stupnju prepoznavanja i vrlo je mala mogućnost primjene znanja u praksi. U manjoj mjeri sadržaje razumije, ali ih obrazlaže samo uz pomoć i usmjeravanje učitelja. Znanje primjenjuje rijetko i nesigurno. Ne brine o kvaliteti i izgledu uratka. Potrebno je redovito poticanje na aktivnost u svim oblicima rada. Pokazuje slabu motiviranost za spoznavanje sadržaja.

***nedovoljan(1):***

Ne pokazuje interes za nastavno područje ni na poticaj učitelja. Često odbija pomoć i suradnju. Izrazito teško usvaja gradivo (stupanj prisjećanja). Zadatke ne rješava ni uz pomoć učitelja. Pri poteškoćama odustaje od promatranja i opisivanja (riječima i crtežom) ključnih značajki promatranog procesa, objekta ili pojave.

 **PRAKTIČNI RAD**

 – pokus izveden u školi ili kod kuće; aktivnost i samostalno rješavanje zadataka u radnoj bilježnici, nastavnim listićima i dodatnim didaktičkim materijalima; uloga i suradnja u timskom radu. Ocjenjivati se mogu pojedini praktični radovi zasebno (npr. izrada plakata,skupljanje i donošenje različitih materijala za realizaciju nekog zadatka i sl.) i skupni radovi.

***odličan (5):***

Vješto, precizno i brzo izvodi pokuse, uočava uzročno-posljedične veze te potpuno samostalno izvodi zaključke. Zauzima aktivnu, vodeću ulogu u timskom radu. Zadatke razumije, obrazlaže i redovito samostalno rješava. Praktično primjenjuje stečena znanja u svakodnevnom životu.

***vrlo dobar (4):***

Praktične radove izvodi samostalno, precizno i spretno. Uz djelomičnu pomoć i poticaj objašnjava postupak i uzrok. Zauzima ulogu suradnika u timskom radu. Zadatke razumije i uglavnom samostalno rješava. Brine se o kvaliteti svog uratka.

***dobar (3):***

Praktične radove izvodi uz pomoć učitelja. Nije sistematičan. Zaključke izvodi samo uz pomoć i vođenje učitelja.

U timu zauzima ulogu promatrača. Zadatke uglavnom razumije, ali je često potrebna pomoć i dodatno pojašnjenje.

***dovoljan (2):***

Uspijeva izvesti samo neke praktične radove uz pomoć učitelja. Zaključke ne izvodi. Vrlo rijetko se uključuje u timski rad. Zadatke ne može samostalno riješiti. Potrebne su dodatne upute i usmjeravanje. Ne brine o kvaliteti i izgledu uratka.

 ***nedovoljan(1):***

Praktične radove ne izvodi niti uz dodatno vođenje. Zaključke ne izvodi, a u timski rad se ne uključuje. Praktični radovi su neuredni, netočni i često izostaju

**DOMAĆI URADAK**

***odličan (5):***

Redovito, uredno, točno, opširno i precizno rješava domaće zadaće.

Pri izvršavanju samoinicijativno koristi više izvora znanja.

***vrlo dobar (4):***

Redovito, uredno i uglavnom točno rješava domaće zadaće.

***dobar (3):***

Domaće zadaće rješava uglavnom redovito i uz manje pogreške.

***dovoljan (2):***

Neredovito piše i donosi domaću zadaću. Zadaće su površne, neuredne i često netočne.

***nedovoljan(1):***

Domaće zadaće piše vrlo rijetko ili ih uopće ne piše.

**ISPRAVAK OCJENE:**

- učenici koji su dobili negativnu ocjenu ispravljaju je u dogovoru s učiteljicom, nakon dopunske nastave te ponavljanja i vježbanja.

**ZAKLJUČIVANJE OCJENA:**

- zaključna ocjenana kraju nastavne godine odraz je cjelokupnih odgojno-obrazovnih postignuća tijekom školske godine

- važnost ocjena po elementima je ovakva:

**- usmena provjera - 50%**

**- pisana provjera - 40%**

**- praktični rad - 10%**

- veliku važnost prilikom donošenja zaključne ocjene imaju bilješke koje se sustavno vode kroz cijelu godinu o zalaganju i aktivnosti učenika na svim satovima.

# GLAZBENA KULTURA

U 1. polugodištu provodi se **opisno praćenje i vrednovanje** učenikovog napretka u svim predmetima.

Ne preporučuje se zaključna ocjena manja od dobar (3).

1. ***PJEVANJE***
2. ***SVIRANJE***
3. ***SLUŠANJE***
4. ***ODNOS PREMA RADU***

***odličan (5):***

Pokazuje izrazit interes za nastavu glazbene kulture i glazbene aktivnosti. Razumije i usvaja sve ključne pojmove. Glazbeno pamćenje na visokoj razini, brzo i lako usvaja nove pjesme i brojalice. Pjeva čisto, izražajno, samostalno i sigurno u zadanoj intonaciji. Jasno izgovara tekst. Percipira i izvodi pjesme glasno i tiho, polagano i brzo. Razlikuje visinu tona i smjer kretanja melodije. Ima izvrsno razvijen osjećaj za ritam. Samostalno izvodi ritam i dobe obrađenih pjesama i brojalica. Slušno razlikuje pjesme različitog tempa i dinamike. Točno slušno percipira glazbeno izražajne sastavnice skladbe.

***vrlo dobar (4):***

Sigurno i izražajno pjeva većinu obrađenih pjesama. Glazbeno pamćenje je vrlo razvijeno. Bez većih poteškoća samostalno izvodi dijelove skladbe različitom glasnoćom i tempom (glasno i tiho, polagano i brzo).

Slušno razlikuje većinu pjesama različitog tempa i dinamike Točno i umjereno brzo percipira visine i trajanja tonova. Uglavnom samostalno izvodi i razlikuje ritam i dobe obrađenih pjesama i brojalica. Improvizira i izvodi male ritamske, melodijske i meloritamske cjeline glasom, udaraljkama i pokretom. Razvijen interes za glazbeno izražavanje.

***dobar (3):***

Samostalno, ali nesigurno pjeva i izgovara tekst obrađenih pjesama.

Glazbeno pamćenje je slabije razvijeno, griješi u pamćenju teksta i melodije. Polako i uglavnom točno izvodi dijelove skladbe različitom glasnoćom i tempom (glasno i tiho polagano i brzo). Djelomično slušno razlikuje pjesme različitog tempa i dinamike. Sporije percipira visine i trajanja tonova. Slabije osjeća ritam. Donekle samostalno i polako (uz učiteljevu pomoć) uspijeva razlikovati ritam i dobe obrađenih pjesama i brojalica.

Slabije slušno percipira glazbeno izražajne sastavnice skladbe. Pokazuje osrednji interes za glazbene aktivnosti.

***dovoljan (2):***

Pjeva i izgovara tekst obrađenih pjesama uz učiteljeve upute i pomoć. Izrazito slabo razvijeno glazbeno pamćenje.

Teže izvodi dijelove skladbe različitom glasnoćom i tempom (glasno i tiho, polagano i brzo).

Djelomično slušno razlikuje pjesme različitog tempa i dinamike (uz učiteljevu pomoć i upute). Slabo pamti slušane skladbe i njezine sastavnice. Teško i sporije improvizira i izvodi male ritamske cjeline glasom, udaraljkama i pokretom. Pokazuje slab interes za glazbeno izražavanje. Potrebno ga je stalno poticati na rad.

***nedovoljan(1):***

Ne pokazuje interes ni na poticaj učitelja. Odbija pomoć i suradnju. Glazbeno pamćenje nije razvijeno.

Ne želi sudjelovati u pjevanju, izvođenju ritamskih primjera, glazbenim igrama i svojim ponašanjem svjesno ometa rad.

**ODNOS PREMA RADU** - učitelj ocjenjuje i opisno prati:

 - originalna i maštovita rješenja u elementima glazbene kreativnosti – samostalno improvizira ritam glasom, glazbalima, udaraljkama; uspješno samostalno improvizira melodiju, pokret uz glazbu, oponaša zvukove neposrednog okoliša, rado i aktivno sudjeluje u glazbenim igrama; svojim ponašanjem potiče ostale učenike na kreativnost; pjeva u školskom zboru; sudjeluje u školskim priredbama,...

- ne pokazuje interes i izbjegava rad i suradnju; svjesno i namjerno ometa rad učitelja i ostalih učenika; svjesno i namjerno uništava školski inventar i glazbala,..

**ISPRAVAK OCJENE:**

- učenici mogu ocjenu ispraviti u dogovoru s učiteljicom.

- ocjena vrlo dobar (4) se ne ispravlja.

**ZAKLJUČIVANJE OCJENE:**

- zaključna ocjena na kraju nastavne godine, odraz je cjelokupnih odgojno-obrazovnih postignuća tijekom školske godine.

- zaključna ocjena zaključuje se nakon donošenja ocjene za svaki element ocjenjivanja zasebno, a zatim množenjem sa određenim postotkom ovako:

**- pjevanje- 40%**

**- slušanje- 30%**

**- slušanje glazbe- 30%**

- kod granične vrijednosti prilikom izračunavanja zaključne ocjene, veliku važnost imaju bilješke o radu i napredovanju, te zalaganju i odnos prema radu.

# LIKOVNA KULTURA

U 1. polugodištu provodi se **opisno praćenje i vrednovanje** učenikovog napretka u svim predmetima.

Ne preporučuje se zaključna ocjena manja od dobar (3).

1. ***CRTANJE***
2. ***SLIKANJE***
3. ***OBLIKOVANJE***
4. ***DIZAJN***
5. ***ODNOS PREMA RADU***

***odličan (5):***

Lako i točno vizualno opaža. U potpunosti razumije likovni jezik, likovne i kompozicijske elemente. Izrazito vješto radi likovno-tehničkim sredstvima i likovnim tehnikama. Kreativno primjenjuje usvojene vještine u rješavanju likovnog problema. Nudi maštovita i originalna rješenja. Radovi redovito dovršeni i detaljni.

Ustrajno i samostalno rješava likovni problem. Pokazuje izrazit interes i sklonost za likovno izražavanje.

***vrlo dobar (4):***

Dobro vizualno opaža, razlikuje i rješava likovne probleme. Vješto se izražava svim tehničkim sredstvima i likovnim tehnikama. Izražava se samostalno, ali ne osobito maštovito. Primjenjuje znanje točno i bez pomoći učitelja. Radove završava na vrijeme.

***dobar (3):***

Teže vizualno opaža i razlikuje likovne probleme. Likovni jezik razumije u manjoj mjeri. Pokazuje nesigurnost

u izražavanju pojedinim likovnim tehnikama. Često nesamostalan, usporen i ne dovršava radove. U radu je ponekad potrebna podrška i dodatno objašnjenje. Znanje primjenjuje na jednostavnim primjerima. Interes i aktivnost variraju.

***Dovoljan (2):***

Otežano vizualno opaža i razlikuje likovne probleme. Ima poteškoća u razumijevanju likovnog jezika i primjeni likovnih tehnika i sredstava. Nedovoljno brine o kvaliteti svoga rada. Neorganiziran i nesamostalan. Potrebno ga je stalno poticati na rad. Pokazuje slab interes za likovno izražavanje ili odbija izvršavati likovne zadatke.

***nedovoljan(1):***

Odbija izvršavati likovne zadatke. Samovoljno se likovno izražava ne poštujući zadanu temu ili likovni problem.

**ODNOS PREMA RADU**

- učitelj ocjenjuje i opisno prati: osobito kreativna i maštovita rješenja likovnog problema; redovito najuspješniji rad; postignut vidan napredak u likovnom izražavanju i usvajanju ključnih pojmova; redovito donošenje ili nedonošenje kompletnog pribora; spremnost na suradnju na relacijiama učitelj – učenik, učenik – učenici; sudjelovanje i postignute razultate na natječajima; pokazuje/ne pokazuje interes za rad i suradnju; svjesno i namjerno ometa rad učitelja i ostalih učenika; svjesno i namjerno uništi svoj ili tuđi rad, ...

**ZAKLJUČIVANJE OCJENA:**

- **svi elementi u likovnoj kulturi su jednako važni te se ocjena zaključuje na temelju aritmetičke sredine svih ocjena.**

# TJELESNA I ZDRAVSTVENA KULTURA

U 1. polugodištu 1. razreda provodi se samo **opisno praćenje i vrednovanje** učenikovog napretka u svim predmetima. Ne preporučuje se zaključna ocjena manja od dobar (3).

1. ***MOTORIČKA ZNANJA***
2. ***MOTORIČKA DOSTIGNUĆA***
3. ***FUNKCIONALNE SPOSOBNOSTI***
4. ***ODGOJNI UČINCI RADA***

**1. MOTORIČKA ZNANJA**

 ***odličan (5)*** – za vježbu izvedeno pravilno i sa sigurnošću u svim etapama, te etetski dotjerano

 ***vrlo dobar (4)*** - za vježbu izvedeno pravilno i sigurno uz manje tehničke i estetske nedostatke

 ***dobar (3)*** - za vježbu izvedenu s promjenjivim uspjehom, nesigurno, uz manje tehničke i estetske nedostatke; za pravilno izvedenu vježbu uz manju učiteljevu pomoć

 ***dovoljan (2)*** – za neuspješno samostalno izvedenu vježbu uz velike tehničke i estetske nedostatke, ali s očitom voljom za napretkom i boljim postignućem; za vježbu koju učenik može izvesti djelomično pravilno uz učiteljevu pomoć

***nedovoljan (1)*** – učenik odbija izvesti vježbu, ne prihvaća pomoć učitelja

**2. MOTORIČKA DOSTIGNUĆA**

Provjeravamo i ocjenjujemo pomoću mjerenja pri čemu kao rezultat dobijemo konkretne vrijednosti izražene brojkom i jedinicom mjere (metar, minuta, broj postignutih ponavljanja). Kriteriji se određuju prema rezultatima pojedinog razreda.

***odličan (5)*** – rezultat koji se nalazi u prvoj trećini dobivenih rezultata razrednog odjela

***vrlo dobar (4)*** - rezultat druge trećine dobivenih razultata razrednog odjela

***dobar (3)*** – svi rezultati u posljednjoj trećini

**3. FUNKCIONALNE SPOSOBNOSTI**

Ocjenjujemo dva puta godišnje – inicijalno i finalno mjerenje. Kriteriji se određuju prema rezultatima pojedinog razreda.

 ***odličan (5)*** – rezultat koji se nalazi u prvoj trećini dobivenih rezultata razrednog odjela bez obzira na vrijednost napredovanja; značajan napredak u odnosu na inicijalno mjerenje

***vrlo dobar (4)*** - rezultat druge trećine dobivenih razultata razrednog odjela

 ***dobar (3)*** – svi rezultati u posljednjoj trećini, umjereno napredovanje u rezultatu

**4. ODGOJNI UČINCI RADA** učitelj ocjenjuje i opisno prati:

**-** poštivanje pravila u timskim igrama; razvijenost osjećaja za kolektiv i suradnju; discipliniranost; usvojenost i razina higijenskih navika; usvojenost i razina kulturnih navika ; interes, ustrajnost i aktivnost u radu; redovito donošenje opreme; sudjelovanje u izvannastavnim i izvanškolskim sportskim klubovima; sudjelovanje i rezultati na natjecanjima,..

-ocjene od **nedovoljan (1)** do **odličan (5)**

**ZAKLJUČIVANJE OCJENA:**

- zaključna ocjena na kraju nastavne godine, odraz je cjelokupnih odgojno-obrazovnih postirgnuća tijekom školske godine.

- zaključna ocjena se zaključuje nakon donošenja ocjene za svaki element ocjenjivanja zasebno, a zatim množenjem sa određenim postotkom ovako:

**- motorička znanja- 25%**

**- motorička dostignuća- 25%**

**- funkcionalne sposobnosti- 20%**

**- odgojni učinci- 30%**

- kod svakog ocjenjivanja u TZK, pa tako i donošenja ocjene, maksimalno uvažavamo osobnosti učenika pa su tako moguća manja odstupanja od navedenog načina izračunavanja zaključne ocjene.